Сабир Ваһапов 1993 йылдың 13 авгусында 89 йәшендә вафат була. Башҡортостан Республикаһы етәкселәренең хушлашыу мәҡәләһендә былай тиелә: “Сабир Әхмәтйән улы иң ауыр эш участкаларына һис уйланып тормай бара торған, ил өсөн ауыр йылдарҙа һуғыш емергән иҡтисадты күтәреү буйынса ҙур эш башҡарған, халыҡ тормошон яҡшыртыу өсөн барыһын да эшләгән кешеләр категорияһына ҡарай. Ҙур яҙмышлы кеше арабыҙҙан китте, әммә уның хаҡында яҡты иҫтәлек беҙҙең йөрәктәрҙә һаҡланасаҡ”.